কমলগঞ্জ উপজেলা নির্বাহী কর্মকর্তা মোহাম্মদ মাহমুদুল হক বলেন, বন্যায় যোগাযোগ ব্যবস্থা পুরোপুরি বিপর্যস্ত হওয়ায় সঠিকভাবে খাদ্য সামগ্রী পৌছানো যাচ্ছিল না। তবে শনিবার বিকাল থেকে দুর্গতদের মাঝে খাদ্য সামগ্রী পৌছে দেওয়া হয়। তিনি আরও বলেন, ত্রাণের কোন সমস্যা নেই। প্রশাসনের পাশাপশি ব্যক্তি উদ্যোগে পানিবন্দিদের ও আশ্রয়ে কেন্দ্রে ত্রাণ দেওয়া হচ্ছে। তিনি আরও বলেন, রোববার বেলা ২টা পর্যন্ত কমলগঞ্জের বন্যা পরিস্থিতির অনেক উন্নতি হয়েছে। উজানে ভারতীয় অংশে তেমন বৃষ্টি না হলে আগামী ২৪ ঘন্টায় আরও উন্নতি হবে।